ওয়েবডেস্ক: কেন্দ্রীয় অর্থমন্ত্রী অরুণ জেটলির পদত্যাগের দাবি তুলল কংগ্রেস। হাতে গোনা কয়েক সপ্তাহ আগেই ‘যৌন হেনস্থা’ কাণ্ডে অভিযুক্ত বিদেশ প্রতিমন্ত্রী এম জে আকবরের পদত্যাগের দাবিতে কংগ্রেস সরব হয়েছিল। অনেক টালবাহানার পর অবশেষে মন্ত্রিত্ব থেকে ইস্তফা দেন আকবর। একই ভাবে রাফাল-চুক্তি নিয়ে কেন্দ্রের বিরুদ্ধে তোপ দাগার মাঝেই ব্যাঙ্ক জালিয়াতিতে অভিযুক্ত মেহুল চোকসির সঙ্গে জেটলির মেয়ে-জামাইয়ের আর্থিক লেনদেন সংক্রান্ত তথ্য প্রকাশ করে অর্থমন্ত্রীর পদত্যাগের দাবি তুললেন কংগ্রেস সর্বভারতীয় সভাপতি রাহুল গান্ধী।